ପ୍ରେମିକଙ୍କ ସହ ଗୋଆରେ ପାଳିବେ ଜନ୍ମଦିନ
ବମ୍ବେ: ଆଉ ଦିନ କେଇଟାରେ ଜନ୍ମଦିନ। ଏହାକୁ ବେଶ ରୋମାଣ୍ଟିକ୍ ଭାବେ ପାଳନ କରିବାକୁ ଚାହାନ୍ତି ଅଭିନେତ୍ରୀ ତେଜସ୍ବୀ ପ୍ରକାଶ। ଏଥିଲାଗି ଗୋଆକୁ ବାଛିଛନ୍ତି ସେ। ଦୁଇ ଦିନ ପୂର୍ବରୁ ପ୍ରେମିକ କରନ୍ କୁନ୍ଦ୍ରାଙ୍କ ସହ ସେ ସେଠାକୁ ଯାଇଛନ୍ତି। ଉଭୟଙ୍କୁ ଏୟାରପୋର୍ଟରେ ଏକାଠି ଦେଖିବାକୁ ମିଳିଛି।

୧୯୯୩ ଜୁନ ୧୦ରେ ତେଜସ୍ବୀଙ୍କ ଜନ୍ମ। ସେ ନିଜର ୨୯ତମ ଜନ୍ମଦିନ ପାଳନ କରିବେ। ତେବେ ଗୋଆ ଯିବା ପୂର୍ବରୁ ତେଜସ୍ବୀ ପ୍ରଶଂସକଙ୍କ ସହ ନିଜର ଜନ୍ମଦିନ ମନାଇଛନ୍ତି। ଶୁଟିଂ ସେଟ୍ରେ ତେଜସ୍ବୀ କେକ୍ କାଟିବା ସହ ସେଲିବ୍ରେଟ୍ କରିଥିବା ଦେଖାଯାଇଛି।

କର୍ମଜୀବନ ବିଷୟରେ କଥା ହେଲେ ଅଭିନେତ୍ରୀ ଏବେ ଟେଲିଭିଜନ ଧାରାବାହିକ ‘ନାଗିନ ୬’ରେ ମୁଖ୍ୟ ଭୂମିକାରେ ନଜର ଆସୁଛନ୍ତି।